Man by Edenvale-winkelsentrum doodgeskiet | Maroela Media
Man by Edenvale-winkelsentrum doodgeskiet
Die toneel. Foto: Facebook
ŉ Man is doodgeskiet terwyl nog ŉ man in hegtenis geneem is by ŉ winkelsentrum in Edenvale aan die Oos-Rand.
Ao. Jean Olckers, woordvoerder van die polisie, het gesê lede van die blitspatrollie was besig met roetinepatrollie, toe hulle twee verdagte mans in die Greenstone Crescent-winkelsentrum se parkeerarea opgemerk het. “Die beamptes het die mans genader, waarna een van die mans ŉ vuurwapen uitgepluk het.”
Volgens Olckers het beamptes op die man losgebrand nog voordat hy op hulle kon skiet en hy is noodlottig gewond. “Die ander man is in hegtenis geneem en die polisie het op die vuurwapen beslag gelê.” Olckers het gesê hulle vermoed die mans wou ŉ winkel by die sentrum beroof. Die saak word ondersoek en die verdagte sal binnekort in die hof verskyn.
Russel Meiring, woordvoerder van ER24, het intussen gesê die man, glo in sy 20’s, is in die kop en maag geskiet en is op die toneel dood verklaar.
Baie goed, dankie aan die polisie beamptes wat dadelik en met akuraatheid opgetree het.
Polisie doen nou goeie werk ek hoop dit hou so aan .
Perfectly ready · 2 jaar gelede
Perfectly gereed Polisie, jul lewe was bedreig en jul was gereed en kon verhoed dat hy iemand skiet,